

LATVIJAS REPUBLIKA

**Viļakas NOVADA DOME**

Reģ.Nr. 90009115618, Abrenes iela 26, Viļaka, Viļakas novads, LV-4583

tālrunis 64507225, fakss 64507208; e-pasts: dome@vilaka.lv

**APSTIPRINĀTS**

Ar Viļakas novada domes

24.03.2016. sēdes lēmumu

(protokols Nr.4, &18.)

**NOTEIKUMI**

**“Kārtība, kādā pašvaldība līdzfinansē „B” kategorijas autovadītāju kursu apmācību Viļakas novada 10.-12.klašu skolēniem”**

*Izdoti saskaņā ar likuma „Par pašvaldībām”*

*41.panta pirmās daļas 2.punktu*

1. Noteikumi „Kārtība, kādā pašvaldība līdzfinansē „B” kategorijas autovadītāju kursu apmācību Viļakas novada 10.-12.klašu skolēniem” (turpmāk – Noteikumi) nosaka kārtību, kādā tiek piešķirti un izlietoti Viļakas novada domes (turpmāk – Pašvaldība) budžetā paredzētie līdzekļi, Viļakas novada 10.-12.klases pilna apmācības laika skolēniem (turpmāk – Izglītojamie) „B” kategorijas autovadītāju kursu apmācības līdzfinansēšanai.

2. Pašvaldība piešķir budžeta līdzekļus, paredzot:

2.1. EUR 50.00 (piecdesmit *euro*, 00 centi) vienam Izglītojamajam par autovadītāju kursu teorijas apmācību;

2.2. EUR 60.00 (sešdesmit *euro*, 00 centi) vienam Izglītojamajam par praktiskās braukšanas apmācību.

3. Izglītojamo apmācības drīkst veikt komersanti un izglītības iestādes (turpmāk – Autoskolas), kuras, saskaņā ar 13.04.2010. Ministru kabineta noteikumiem Nr.358 „Noteikumi par transportlīdzekļu vadītāju apmācību un transportlīdzekļu vadītāju apmācības programmām”, ir saņēmušas mācību karti.

4. Skola, kurā tiek realizētas „B” kategorijas autovadītāju kursu apmācības (turpmāk – Skola), noslēdz līgumu ar Autoskolu par Pašvaldības līdzfinansējuma nodrošināšanu Izglītojamo autovadītāju kursu teorijas un praktiskās braukšanas apmācībām.

5. Līdzfinansēšanas kārtība:

5.1. teorijas apmācībām tiek veikta priekšapmaksa, atbilstoši šo Noteikumu 2.1.punktā piešķirto līdzekļu apmēram uz vienu Izglītojamo;

5.2. praktiskās braukšanas apmācības tiek apmaksātas pēc faktiski nobraukto stundu skaita, atbilstoši šo Noteikumu 2.2.punktā piešķirto līdzekļu apmēram uz vienu Izglītojamo.

6. Pašvaldība līdzfinansējumu nodrošina, pamatojoties uz saņemto skolēnu sarakstu un rēķinu, ko Autoskola iesniedz Skolai.

7. Autoskola Izglītojamo autovadītāju kursu apmācības neplāno mācību stundu laikā.

Domes priekšsēdētājs S.Maksimovs